Deimos (abo Dejmos; ze gr. "trwoga") to miyńszy a dalszy s dwōch ksiynżycōw Marsa. Deimos je planetojidōm przechwycōnōm bez Marsa. Miano ksiynżyca je ôd syna Boga Aresa we mitologiji greckij. Uodkrycie. Ôdkrywcōm Deimosa je amerikański gwioździorz Asaph Hall. Piyrszy roz ôstou uōn zaobserwowany 12 siyrpnio 1877 we ôbserwatorium wojynnyj marynarki USA kole godziny 7:48 UTC. Kapka dni niyskorzi (12 siyrpnio) Asaph Hall ôdkrył tyż drugi ksiynžyc Marsa, Fobosa. Uorbita. Mars ôglōndany s Deimosa je 1000 razy wiynkszy (ze szyrzkōm kōntowōm 33°) a 400 razy klarowniejszy ôd Mieśōnczka we pełni. Deimos ôglōndany s Marsa mo szyrzke kōntowōm niy wiynkszōm kej 2,5 a gouymi ślypiōma wyglōndo kej gwiozda. Jego maksymalno klarowność s Marsa je taka, kej Wynus ôglōndanyj s Ziymie. Ôkres obiygu wynosi ōngyfer 30,5 h. Beztōż prowie pokrywo sie uōn s dugośćōm marsjańskij doby (24,5 h). Deimos je fest blisko powiyrzchnie planety . Beztōż niy je uōn widoczny s powiyrzchnie planety s ôbszarōw ô wspōłrzyndnej rubości planetograficznej wyższyj kej 82°. Charakterystyka fizyczno. Deimos je to planetojida, kera we strone Marsa ôstoua skerowana bez pole grawitacyjne Jowisza. Je uōn fest niysferyczny a mo wymiary 15 × 12 × 10 km. Deimos skłodo sie s lodu a skoł bogatych we wōngel. Jego powiyrzchnio je pokryta kraterami. Masa ksiynżyca je fest mało: ~1,4687×1015 kg – ponad 3 razy miyńszo ôd gōry Giewōnt. https://web.archive.org/web/20090501142443/http://ksiezyce.astrowww.pl/mars/deimos.html (we polskij godce) http://janus.astro.umd.edu/ (we Angelskej godce)